築城篇
作者：顧雲
朝代：唐

paragraphs: 三十六里西川地，圍遶城郭峨天橫。
一家人率一口甓，版築纔興城已成。
役夫登登無倦色，饌飽觴酣方暫息。
不假神龜出指蹤，盡憑心匠爲籌畫。
畫閣團團真鐵甕，堵闊巉巖齊石壁。
風吹四面旌旗動，火焰相燒滿天赤。
散花樓晚挂殘虹，濯錦秋江澄倒碧。
西川父老賀子孫，從茲始是中華人。